《宿良田草阁》
明代·梁以壮

停鞭只合沽村酒，野菜连根上一盘。邻妇夜舂吟外听，隔山残烧坐中看。

松梢落月床全白，雪气冲裘影并寒。空有石波老巡吏，对人深解路行难。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。